Pressemeddelelse
November 2015

Differenstryksensorer for ultralave tryk til manifold-montering 

First Sensor præsenterer en ny manifold-miniaturekonstruktion af sine innovative differenstryksensorer til ultralave  tryk med måleområder fra 25 til en slutværdi for måleområdet på 500 Pa (0,25 til 5 mbar). De meget flade sensorer i LME-serien med en højde på kun 9 mm inklusive  tryktilslutningerne er perfekt egnede til indbygning i manifolds. Derudover kan miniature-tryksensorerne meget fleksibelt kombineres med kunde specifikke adaptere, f.eks. til applikationer med særlige  monteringskrav som indenfor klimateknik. 

LME-differenstryksensorerne, der er baseret på måling af et mikroflow, anvender en innovativ First Sensor-teknologi, hvor flowkanalen inklusive måleelementerne er integreret i en silicium-halvlederchip. Ved hjælp af denne ekstreme miniaturisering reduceres gasflowet gennem sensoren med flere størrelsesordener sammenlignet med traditionelle, flowbaserede tryksensorer. LME-differenstryksensorerne er derfor meget modstandsdygtige over for luft, der indeholder fugt og støv, og muliggør anvendelse af lange forbindelsesslanger og filtre uden påvirkning af den kalibrerede målenøjagtighed. Manifoldsensorerne opnår en høj målefølsomhed og nøjagtighed samt en utroligt god offsetstabilitet, der er bedre end 0,1 Pa/år. De små SMT-sensorer har et digitalt SPI-bus-interface og samtidig en analog udgang.

LME-differenstryksensorernes vigtigste egenskaber:
•	Meget flad højde på kun 9 mm inklusive tryktilslutningerne
•	Kan kombineres fleksibelt med kundespecifikke adaptere og manifolds
•	Mikroflowkanal integreret i silicium-sensorchippen
•	Meget modstandsdygtig over for luft, der indeholder støv og fugt

Eftersom LME-manifold-differenstryksensorerne er meget modstandsdygtige over for luft, der indeholder støv og fugt, opnår de særdeles lange levetider og forlængede serviceintervaller inden for klimateknik og medikoteknik. Derfor er sensorerne specielt velegnede til måling af selv meget små trykforskelle f.eks. i luftstrømregulatorer, filterovervågninger, brænderstyringer, respiratorer, anæstesiapparater, søvnapnø-apparater (CPAP), spirometre og iltkoncentratorer.

Læs mere om dette produkt: www.first-sensor.com/de/lme

Om First Sensor AG
First Sensor AG er en af de førende udbydere inden for sensorer på verdensplan. Vores virksomhed udvikler og fremstiller standardiserede og skræddersyede sensorløsninger til detektion af lys, stråling, tryk, flow, fyldningsniveau og acceleration til anvendelser inden for vækstmarkederne Industrial, Medical og Mobility. First Sensor dækker hele værdiskabelseskæden lige fra komponent til færdig sensor. 

Med over 800 medarbejdere er vi repræsenteret med mere end seks tyske afdelinger, og har derudover udviklings-, produktions- og salgsafdelinger i USA, Canada, Kina, Holland, Storbritannien, Frankrig, Sverige og Danmark samt et verdensomspændende netværk af samarbejdspartnere. Vores afdelinger certificeres løbende iht. ISO/TS 16949, ISO 14001, EN ISO 13485, EN 9100 og ISO 9001 - alt efter det enkelte forretningsområde. 

First Sensor AG er børsnoteret og listet i Prime Standard hos den tyske børs i Frankfurt. 

Du kan få flere oplysninger på: www.first-sensor.com

Du kan se flere pressemeddelelser på: 
www.first-sensor.com/en/company/press/technical-press/index.html

First Sensor AG
Peter-Behrens-Str. 15
12459 Berlin
Tyskland
T +49 30 6399 2399
	
Pressekontakt, fagpresse:
Doris Tischer
Director Marketing Communications
E-mail: technical.press@first-sensor.com
T +49 89 80083-48